<classify> Chama cha Mapinduzi CCM kupitia kwa Katibu Mkuu wake nchini Dk. Bahiru Ally kimesema kuwa kimewatolea nje wabunge watatu wa vyama vya upinzani walipeleka mamombi ya kujiunga na chama hicho. Akizungumza na wafuasi na wanachama wa CCM katika uwanja wa Barafu uliopo mji mdogo wa Mirerani wilayani Simanjiro Mkoa wa Manyara jana katika siku yake ya kwanza ya ziara mkoani humo, Dk. Bashiru ametanabasiaha kwamba, sababu kubwa ya kuwakataa ni wabunge hao kutokukidhi vigezo vya kuwa wabunge wa CCM. Amesema wao wana utaratibu wa wa kuwapata na kuwapima wabunge wao na kuongeza kuwa kabla ya mbunge kujiuzulu na kujiunga na CCM wanakubaliana na kuwahoji mambo mengi ikiwemo dhamira zao na watakayoyafanya kwa ajili ya wananchi. Amesema kuwa CCM si chama cha kuokota okota hali iliyosababisha kuwakataa wabunge hao na kujinasibu kwamba kama wangewapokea, upinzani ungekwisha. Waati huo huo amemwaga pongezi kwa wabunge wawili wa Mkoa wa Manyara waliokuwa Chadema na kuhamia CCM ambako walipitishwa kuwania tena ubunge na kushinda. Wabunge hao ni James Ole Millya wa Simanjiro na Pauline Gekul wa Babati Mjini, akibainisha kuwa ni viongozi makini. Mwenyekiti wa CCM Mkoa wa Manyara, Simon Lulu amesema majimbo yote saba ya Mkoa huo yanaongozwa na wabunge wa CCM.  <topic>: michezo 